І быццам нічога страшнага не адбылося. Кадэбэшнікі не агітавалі да іх паступаць і рабіць кареру, не расказвалі страшных гісторый пра ворагаў народа і не палохалі ГУЛАГам за дрэнную паспяховасць. Цалкам усмешлівыя, мілыя дзядзечкі. Яны паставяць птушачку ў графе «грамадская праца», тое самае зробіць адміністрацыя школы – і ўсе добра пра гэта забудуць. Але летась той самы клас наведаў адразу дзве экскурсіі цягам навучальнага года: АМАП і частку 3214. У міліцэйскай газеце потым пісалі, што дзеці «з задавальненнем прымерылі бронекамізэлькі, шаломы і дручкі».